Критеријуми оцењивања Стручног већа пејзажне архитектуре

Цртање пејзажа

Теме:

* Цртеж
* Цртање по природи
* Компоновање елемената
* Перспектива
* Боја као ликовно изражајно средство
* Сликарске технике
* Цртање и сликање пејзажно-архитектонских елемената и целе просторне композиције

1. Недовршен рад (цртеж/слика) може се оценити недовољном (1) оценом.

Недовршен рад значи да се на њему не налазе сви елементи задате композиције и да рад није по потреби осенчен или обојен.

2. Ако се на цртежу налазе сви задати елементи и ако су прoпорције и облици задовољавајући, онда би цртеж морао бити оцењен позитивном оценом довољан (2).

3. За оцену добар (3) потребно је да ученик у току цртања савлада компоновање елемената у простору. Потребно је да пропорције у цртежу постоје и да карактер предмета буде приближан оригиналу.

4. За оцену врло добар (4) потребно је да ученик у току цртања савлада компоновање елемената у простору без грешке. Потребно је да пропорције и квалитет линије буду добре, а карактер предмета да буде препознатљив.

5. За оцену одличан (5) потребно је да ученик нацрта компоновање елемената у простору без грешке. Потребно је да пропорције у цртежу буду без грешке. Потребно је да облик и карактер предмета буде приказан без грешке, а такође да цртеж поседује квалитетну линију и естетски утисак.